# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a solicitării de emitere a acordului de mediu adresate de **DARABAN CLAUDIU SI LIVIA, IONITA VLAD SI MARIA, IONITA CORNELIU SI RODICA**, cu sediul în Str. Maior Ioan, Nr. 23 bis, Fălticeni , Judetul Suceava, , înregistrată la APM Suceava cu nr. 2348/14.03.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 07.04.2017, că proiectul “**Amplasare statie PECO mobila si sopron, provizoriu”** propus a fi amplasat în municipiul Falticeni, str. Ion Creanga, fn, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**1. Caracteristicile proiectului**

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 6, lit.c – instalatii de depozitare a produselor petroliere, petrochimice si chimice, altele decat cele prevazute in anexa nr.1;

b) proiectul nu face obiectul prevederilor O.M. nr.19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar;

c) *mărimea proiectului* – se propune realizarea urmatoarei investitii: **Amplasare statie PECO mobila si sopron, provizoriu, in**  municipiul Falticeni, str. Ion Creanga, fn. Terenul destinat constructiei ce face obiectul prezentei documentatii tehnice este dobandit prin contract de vanzare-cumparare si este situat in intravilanul Municipiului Falticeni, avand o suprafata de 4500mp. Terenul este invecinat la sud si vest de terenuri arabile si la nord de str. Ion Creanga.

Proiectul consta in amplasarea unui container metalic cu dimensiunile 2400x13500x2600, cu 3 usi, aerisiri, bazin de retentie combustibil, nisa pompa, birou operator.

Containerul cuprinde trei spatii, separate prin pereti dubli, din tabla de otel tip sandwich, cu umplutura de poliuretan ignifugat.

Compartiment tehnic:

1. Rezervor metalic cilindric, cu pereti dubli, bicompartimentat, cu un volum de 30mc (compartiment de10mc pentru benzina si compartiment de 20mc pentru motorina).
2. Pompe TAPFLO pentru transvazare combustibili, cu debit 32mc/h.
3. Ventilator
4. Adaptor de recuperare vapori
5. Sistem de calibrare si monitorizare, echipat cu doua sonde de nivel si senzori de vapori Hydrocarbor
6. Instalatie de umplere, de aspiratie, de deshidratare
7. Unitate de comanda

Constructia cuprinde o nisa exterioara pentru pompa de distributie carburanti, Tokheim Quantium 300T, cu 2 pistoale, echipata cu sistem de recuperare vapori de benzina; gurile de descarcare sunt prevazute cu cuplaje rapide etanse si blocul gurilor de aerisire, prevazut cu supapa de retinere vapori de benzina.

Toate elementele mobile ale containerului sunt protejate pe contur cu materiale care prin lovire si manevrare un produc scantei.

Compartimentul destinat personalului are o suprafata de 17,45mp si cuprinde birou si o toaleta.

Sopronul metalic va deservi o spalatorie auto.

Platforma betonata a statiei are o suprafata de cca. 700mp.

d) *cumularea cu alte proiecte* – nu este cazul;

e) *utilizarea resurselor naturale*: nu este cazul;

*Utilităţile necesare pentru organizarea de şantier:*

1. Apa potabila si tehnologica este asigurata din reteaua municipiului Falticeni
2. Energie electrica – va fi asigurata atat de reteaua electrica din localitate
3. Ape uzate – apele uzate menajere si provenite de la spalatoria auto sunt preepurate in separator/decantor cilindric, betonat cu D=60cm, H=120cm si colectate in bazin betonat, vidanjat periodic cu D=120cm, H=220cm; pentru colectarea eventualelor scurgeri din zona pompei de distrubutie este prevazut un bazin betonat, cu D=100cm, H=100cm.

*Deşeuri:* Principalele categorii de deşeuri care vor rezulta din activitatea de execuţie a proiectului sunt:

1. pulberi ciment de la operaţiile de construcţii şi finisaje;
2. pământul în exces de la operaţiile de săpături şi excavaţii.

Pe toată durata execuţiei, aceste deşeuri rezultate vor fi transportate de pe teren şi duse la un depozit autorizat de deşeuri prin grija constructorului.

e) *emisiile poluante, inclusiv zgomotul şi alte surse de disconfort*:

- pe perioada derularii lucrarilor de executie pot aparea emisii:

- pulberi ciment de la operaţiile de construcţii şi finisaje;

- noxe de la mijloacele de transport a materialelor;

- pulberi pământ de la operaţiile de săpături şi excavaţii.

Aceste emisii au un caracter provizoriu, in intervale mici de timp, luandu-se masuri pentru reducerea acestora (stropiri, program de lucru adaptat pentru executia lucrarilor si operatiuni de transport, folosirea unor mijloace de transport performante, etc).

- în perioada lucrărilor de construire, zgomotul va fi generat de utilajele de excavatie şi mijloacele de transport si se va avea in vedere utilizarea unor utilaje silentioase, cu un grad ridicat de fiabilitate si randament ridicat;

- pe perioada de exploatare, instalatiile mecanice si electrice generatoare de zgomot vor fi amplasate in spatii inchise;

f)  *riscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate

**2. Localizarea proiectului**

2.1 *utilizarea existentă a terenului*: conform certificatului de urbanism nr.557/09.11.2016. Terenul destinat constructiei ce face obiectul prezentei documentatii tehnice apartine domnului Daraban Claudiu, este situat in intravilanul municipiului Falticeni, pe str. Ion Creanga, fn.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* nu este cazul.

*2.3 capacitatea de absorbţie a mediului, cu atenţie deosebită pentru:*

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate – nu este cazul.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află partial in intravilan si partial in extravilanul comunei Straja

**3. Caracteristicile impactului potenţial**

*a). Extinderea impactului, aria geografică şi numărul de persoane afectate* – lucrările ce urmează a fi executate nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului.

II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul.

**Condiţiile de realizare a proiectului:**

- investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în Certificatul de urbanism nr. 557/09.11.2016, emis de Primaria comunei Falticeni.

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

- se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.

- nivelul de zgomot generat de desfăşurarea lucrărilor se va încadra în prevederile STAS 10009/1988 - acustica urbană;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

- neafectarea calităţii factorilor de mediu pe perioada derulării lucrărilor investiţiei şi după punerea în funcţiune a obiectivului;

- se vor obţine toate avizele prevăzute în certificatul de urbanism;

- la finalizarea lucrarilor se va intocmi documentatia tehnică pentru obtinerea autorizatiei de mediu.

**Condiţii impuse pentru organizarea de şantier**:

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- mijloacele de transport vor fi asigurate astfel încât să nu existe pierderi de material sau deşeuri în timpul transportului;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

Titularul proiectului are obligaţia de a notifica Agenţia pentru Protecţia Mediului Suceava dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.

Prezenta decizie se poate revizui, în cazul în care se constată apariţia unor elemente noi, necunoscute la data emiterii .

Prezenta decizie este valabilă pe toată perioada de aplicare a proiectului.

Se va anunţa Agenţia pentru Protecţia Mediului Suceava data începerii şi finalizării lucrărilor de execuţie pentru verificarea respectării tuturor condiţiilor impuse. Procesul verbal întocmit la finalizarea lucrărilor se anexează şi face parte integrantă din procesul verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV  
ING. VASILE OSEAN

    Sef Serviciu Avize, Acorduri, Autorizatii Intocmit    Ing. Constantin Burciu Ing. Mariana Burlacu